Tallinna garnison

Tallinna garnison on Tallinna kaitseks moodustatud sõjaväeliste üksuste ja ehitiste kogum. 

Garnisonil on olnud oma Tallinna Garnisoni Komandantuur ja vahipataljon.

Vastavalt 1929. aasta Garnisoni määrustikule moodustasid garnisoni kaitseväe osad ja asutised, mis on paigutatud ühe asula (linn, alev, küla) piirkonda. Garnisoni kuulusid ka kõik mereväe kaldaosad, kaldale paigutatud laevade meeskonnad, piirivalve meeskonnad ja asutised, ajutiselt peatunud kaitseväeosad ja alaliselt või ajutiselt viibivad üksikud kaitseväelased. 

Garnisoniülema abiliseks garnisoniteenistuse korraldamisel ja läbiviimisel oli garnisoni-komandant. Garnisoniülema abi nimetati garnisoni-komandandiks; teisi komandante nimetati nende erinimetuste järele, näiteks — Toompea lossi komandant, Balti raudteejaama, haigemaja, staabi jne.

1980. aastatel oli NSV Liidu relvajõudude Tallinna garnisonis umbes 20 000 sõjaväelast.

Tallinna garnisoni ülemaid
Rootsi aegne Tallinna komandant Paul von Essen, 1687–
 Rootsi aegne Tallinna komandant Otto von Rehbinder, –1710
Venemaa keisririigi Tallinna komandant Vassili Zotov, 1711–
Venemaa keisririigi Ibrahim Hannibal 1741– (vt. Eestimaa sõjakuberneride loend#Tallinna ülemkomandandid)
Venemaa keisririigi Tallinna komandant krahv Paul von Tiesenhausen, 1802 
Venemaa keisririigi Tallinna komandant Woldemar Konrad von Ungern-Sternberg
Venemaa keisririigi Tallinna komandant parun Friedrich Reinhold von Patkul, Tallinna komandant 1828–1854
Venemaa keisririigi Tallinna komandant kindral parun von der Salza
.
Venemaa keisririigi Tallinna komandant Sergei Litvinov
Tallinna komandant, Konrad Rotschild, 23. veebruar 1918 – 1919
Eesti Rahvaväe Tallinna garnisoni ülem, Andres Larka, 1919. aasta maist kuni märtsini 1920
Eesti sõjaväe  Tallinna garnisoni ülem, Johan Unt, 1920–1930
Eesti sõjaväe  Tallinna garnisoni ülem, Gustav Jonson, 1930–1934
Tallinna garnisoni komandant ja ühtlasi Vahipataljoni ülem Oskar Raudvere, 1930–1934 
Eesti sõjaväe  Tallinna garnisoni ülem, Herbert Brede, 1934–1940
Tallinna garnisoni komandant ja ühtlasi Vahipataljoni ülem kolonelleitnant Jaan Junkur, 1934–1939
.
NSV Liidu relvajõudude  Tallinna garnisoni komandant, rannakaitseteenistuse kindralmajor Konõšev, 1941
NSV Liidu relvajõudude Tallinna garnisoni ülem, Vladimir Tributs, 19. juuli 1941-
Saksa Wehrmachti Tallinna komandant kindralmajor Artur Bisle, 1941
NSV Liidu  Punaarmee Tallinna komandant Allerov, 1944. Tallinna linna garnisoni ülem kindralmajor sm. Sasimko, tema asetätja polkovnik sm. Petrov. 
NSV Liidu  Punaarmee Tallinna komandant Vassili Võrk, 1944
NSV Liidu relvajõudude Tallinna garnisoni ülem, Juri Belov
Eesti kaitseväe Tallinna garnisoni ülem, Manivald Kasepõld
Tallinna garnisoni komandant kolonel Raul Luks   1997–2000

Vaata ka
Tallinna Garnisonipolk
Tallinna garnisoni kalmistu
Tallinna Garnisoni Orkester (praegu Kaitseväe orkester)
Eestimaa sõjakuberneride loend

Viited

Välislingid
Tallinna garnisonist Rootsiaja lõpul 1700-1710

Tallinna ajalugu
Eesti sõjandus